**JEGYZŐKÖNYV**

**Készült:** Litér Község Önkormányzata Képviselő-testületének **2013. október 10-én 14.45** **órai** kezdettel megtartott nyilvános rendkívüli üléséről.

**Az ülés helye:** a Községi Önkormányzat tanácsterme

**Jelen voltak:** Szedlák Attila polgármester

Kondics István alpolgárrmester

Auerbanh János képviselő

Bacsa Róbert Imre képviselő

Lukáts Gábor Ákos képviselő

Varga János képviselő

Varga Mihály képviselő

Bencze Éva jegyző

Szedlák Attila polgármester:

Köszönti a megjelenteket, a képviselő-testület tagjait. Megállapítja, hogy a Képviselő-testület határozatképes, a megválasztott 7 fő képviselő jelen van.

A jegyzőkönyv vezetésére Sárdi Jánosné köztisztviselőt, a jegyzőkönyv hitelesítésére Varga Mihály és Kondics István képviselő urakat kéri fel.

Ismerteti a javasolt napirendi pontokat:

**NAPIRENDI JAVASLAT**

1. Térségek közötti együttműködés – A litéri Közpark fejlesztése
2. Szociális célú tűzifavásárláshoz kapcsolódó támogatás igénylése az 57/2013.(X.4.) BM rendelet alapján

Megkérdezi, van-e észrevétel, javaslat a napirendi pontokra vonatkozóan? Miután nincs, kéri, aki elfogadja a javasolt napirendet, kézfeltartással jelezze.

*A képviselő-testület az ülés napirendjét, a napirendi javaslattal azonosan, 7 igen szavazattal elfogadta.*

**NAPIREND ELŐTT**

Szedlák Attila polgármester:

A napirendi pont megtárgyalása előtt kívánna néhány észrevételt megtenni.

A Litéri Református Általános Iskola épületénél több műszaki probléma merült fel, melyek felmérésre kerültek.

Az első a menza épületénél történő felázás, melyet a külső lefolyóvezeték meghibásodása okoz. A probléma megoldása sürgős, ezért vis maior keret terhére a munkavégzés megrendelésre került, 102 540,- Ft összegben.

A következő probléma az iskola kastélyépület pince szellőztetés megoldás kivitelezése. Miután a pincében tárolt tárgyakat a magas páratartalom miatt ellepte a penész, itt is gyors beavatkozás szükséges. Az árajánlat bekérése megtörtént, a munka rövidesen megrendelésre kerül.

A következő problémák az önkormányzati tulajdonban lévő bérlakásoknál merültek fel:

1. A Litér, Bajcsy-Zs. u. 44/C szám alatti önkormányzati bérlakásba a képviselő-testület 111/2013. (VI.27.) LKt. határozatának megfelelően megrendelésre került egy db Gazelle Classic 7000 típusú gázkonvektor. Az ajánlás szerint a konvektor korszerű technikájának köszönhetően alkalmas az egész lakás befűtésére, ugyanakkor alacsony a fogyasztása. A beszerzéssel, valamint a beépítéssel az UNITRADE Kft lett megbízva, 280 800,- Ft bruttó értékben.
2. A Litér, Dózsa György utca 24/B. szám alatti önkormányzati szociális bérlakásban 12 évvel ezelőtt került beépítésre a gázkazán. Több alkalommal szükségessé vált a javítása, most pedig a kazán cseréje. Az árajánlat bekérése megtörtént, az ajánlat beépítéssel együtt bruttó 398 837,- Ft. Ebből a kazán értéke bruttó 156 891,- Ft, a fennmaradó összeg pedig a beépítést, valamint a beépítéshez szükséges tartozékokat tartalmazza. Az UNITRADE Kft-től megrendelésre került a kazán beszerzése, továbbá beépítése, melyre az önkormányzat költségvetése fedezetet biztosít.

Amennyiben az elmondottakkal kapcsolatban nincs kérdés, észrevétel, úgy megkezdődik a napirendi pontok tárgyalása.

**NAPIREND TÁRGYALÁSA**

1. **Térségek közötti együttműködés – A litéri Közpark fejlesztése**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

Litér Község Önkormányzatának Képviselő-testülete a 2013. május 30-án tartott ülésén tárgyalt és döntött az Európai Mezőgazdasági Vidékfejlesztési Alapból LEADER térségek közötti együttműködés keretében pályázatban való közreműködésről, a Falunkért Egyesület ’99 helyi civil szervezet bevonásával.

Az együttműködésre épülő Leader programot népszerűsítő projektben 4 Leader térség  
8 települése (Balatonfűzfő, Ősi, Hernád, Vál, Tordas, Bugyi, Vereb és Litér) vesz részt,  
az együttműködés során megosztva egymással turisztikai és kulturális programkínálatukat.

„*A Leader program és az együttműködések népszerűsítése, Leader pihenő pontok kialakítása*” című projekt Megvalósíthatósági Tanulmánya 2013. július hó végén beérkezett a Vidékfejlesztési Minisztériumba és a Szakmai Bizottság értékelése alapján pozitív elbírálásban részesült. Az *Irányító Hatóság a projekt megvalósításához megadta a hozzájáruló nyilatkozatát*, amely alapján benyújtásra kerülhet a pályázat, azaz a támogatás igénybevételére vonatkozó kérelem.

Litér településre rendelkezésre álló pályázati összeg bruttó 7 millió Ft, amelyből a pályázati cél a Falunkért Egyesület ’99 helyi civil szervezet, mint pályázó ügyfél közreműködésével 100%-os támogatási intenzitás mellett, a 033/9 hrsz-ú ingatlanon lévő Közpark felső szintjén a nézőtér további sorokkal történő bővítése, térburkolás megvalósítása és parkeszközök, valamint úgynevezett kötelező elemek (pad, szeméttároló, Leader tájékoztató tábla) kihelyezése.

Mivel a beruházás önkormányzati tulajdonú ingatlanon valósul meg, így a korábban hozott döntést szükséges kiegészíteni. Tehát dönteni kell arról, hogy a Litér Község Önkormányzata tulajdonában álló Közparkban az egyesület jogosult a fejlesztés megvalósítására.

Kéri a Tisztelt Képviselő Urakat, hogy az önkormányzati ingatlanon történő beruházás megvalósítására vonatkozó határozati javaslatot elfogadni szíveskedjenek.

Várja a kérdéseket, javaslatokat a napirendi pontra vonatkozóan.

Amennyiben nincs kérdés, észrevétel, úgy kéri, aki egyetért az alábbiakkal, kézfeltartással jelezze:

Litér Község Önkormányzatának Képviselő-testülete tárgyalt az Európai Mezőgazdasági Vidékfejlesztési Alapból a LEADER térségek közötti együttműködés végrehajtásához nyújtandó támogatások részletes feltételeiről szóló 11/2013. (III.5.) VM rendelet alapján térségek közötti együttműködés keretében történő támogatás igénybevételéről.

*„A Leader program és az együttműködések népszerűsítése, Leader pihenő pontok kialakítása”* című együttműködési projektben négy Leader térség nyolc települése (Balatonfűzfő, Ősi, Hernád, Vál, Tordas, Bugyi, Vereb és Litér) vesz részt, a Bakony és Balaton Keleti Kapuja Közhasznú Egyesület, mint koordináló szervezet bevonásával, az együttműködés során megosztva egymással turisztikai és kulturális programkínálatukat.

Az együttműködés keretében a pályázati cél Litéren a Falunkért Egyesület ’99 (székhely: 8196 Litér, Kossuth u. 8., adószám: 18928774-1-19, képviseli: Bódi János elnök) helyi civil szervezet bevonásával a Litér 033/9 hrsz-ú önkormányzati tulajdonú ingatlanon lévő Közpark bruttó 7 millió Ft összegből történő fejlesztése.

*Litér Község Önkormányzata, mint a beruházással érintett  
Litér 033/9 helyrajzi számú ingatlan kizárólagos 1/1 arányú tulajdonosa hozzájárul az ingatlan fejlesztéséhez, ahhoz, hogy a Falunkért Egyesület ’99 a 11/2013. (III.5.) VM rendelet alapján pályázatot nyújtson be. A Falunkért Egyesület ’99 jogosult az ingatlan felső szintjén a nézőtér további sorokkal történő bővítését, térburkolást, parkeszközök kihelyezését célzó beruházás megvalósítására és az ingatlannak az üzemeltetési kötelezettség lejártáig történő* ***használatára***

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**154/2013. (X.10.) LKt. határozata**

Litér Község Önkormányzatának Képviselő-testülete tárgyalt az Európai Mezőgazdasági Vidékfejlesztési Alapból a LEADER térségek közötti együttműködés végrehajtásához nyújtandó támogatások részletes feltételeiről szóló 11/2013. (III.5.) VM rendelet alapján térségek közötti együttműködés keretében történő támogatás igénybevételéről.

*„A Leader program és az együttműködések népszerűsítése, Leader pihenő pontok kialakítása”* című együttműködési projektben négy Leader térség nyolc települése (Balatonfűzfő, Ősi, Hernád, Vál, Tordas, Bugyi, Vereb és Litér) vesz részt, a Bakony és Balaton Keleti Kapuja Közhasznú Egyesület, mint koordináló szervezet bevonásával, az együttműködés során megosztva egymással turisztikai és kulturális programkínálatukat.

Az együttműködés keretében a pályázati cél Litéren a Falunkért Egyesület ’99 (székhely: 8196 Litér, Kossuth u. 8., adószám: 18928774-1-19, képviseli: Bódi János elnök) helyi civil szervezet bevonásával a Litér 033/9 hrsz-ú önkormányzati tulajdonú ingatlanon lévő Közpark bruttó 7 millió Ft összegből történő fejlesztése.

***Litér Község Önkormányzata, mint a beruházással érintett  
Litér 033/9 helyrajzi számú ingatlan kizárólagos 1/1 arányú tulajdonosa hozzájárul az ingatlan fejlesztéséhez, ahhoz, hogy a Falunkért Egyesület ’99 a 11/2013. (III.5.) VM rendelet alapján pályázatot nyújtson be. A Falunkért Egyesület ’99 jogosult az ingatlan felső szintjén a nézőtér további sorokkal történő bővítését, térburkolást, parkeszközök kihelyezését célzó beruházás megvalósítására és az ingatlannak az üzemeltetési kötelezettség lejártáig történő használatára.***

Felelős: Szedlák Attila polgármester

Határidő: azonnal

1. **Szociális célú tűzifavásárláshoz kapcsolódó támogatás igénylése az 57/2013.(X.4.) BM rendelet alapján**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester:

A Kormány a 1611/2013. (IX. 5.) Korm. határozatában döntött a helyi önkormányzatok szociális célú tűzifavásárláshoz kapcsolódó kiegészítő támogatásról. A pályázat részletszabályait az 57/2013. (X. 4.) BM rendelet tartalmazza, amely alapján az 5000 fő lakosságszám alatti települési önkormányzatok nyújthatnak be pályázatot.

A pályázati feltételek alapján Litér Község Önkormányzata maximum 54 m3 keménylombos fa fajtájú tűzifára igényelhet támogatást, azzal a kitétellel, hogy a 2013. január - február-március hónapokban lakásfenntartási támogatásban részesülők számának átlaga alapján legfeljebb 2 m3 /ellátott tűzifa mennyiség igényelhető. A támogatás mértéke 12.000 Ft/erdei m3+ÁFA, amelyhez 2.000 Ft/erdei m3+ÁFA mértékű önrész vállalása szükséges. A saját forrás biztosításáról Képviselő-testületnek szükséges határoznia.

A pályázat benyújtására a rendelet alapján **2013. október 15-ig** van lehetőség! A határidő elmulasztása jogvesztő!

Litér Község Önkormányzata a 2013. január és március hónapok közötti 26 fő lakásfenntartási támogatásban részesülő ellátotti létszámot figyelembe véve maximálisan  
52 m3 keménylombos fa fajtájú tűzifa vásárlására igényelhet 624.000 Ft+ÁFA összegű támogatást, amelyhez 104.000 Ft+ÁFA összegű saját forrást szükséges biztosítani.

A támogatási igény meghatározásánál fontos azonban az alábbiakat szem előtt tartani:

a miniszter a benyújtott támogatási igényekről a rendelkezésre álló előirányzat erejéig dönt, továbbá a pályázatról szóló rendelet 2.§ (4) bekezdése úgy rendelkezik, hogy: „…*Az igényekből elsődlegesen a 20 m3 alatti mennyiségek teljesítését kell biztosítani, az e fölötti mennyiségek esetében csökkentett, a lakásfenntartási támogatásban részesülők összlakosságszámhoz viszonyított arányát differenciált mértékben figyelembe véve kell a rendelkezésre álló előirányzatot felosztani*.”

Szeretné elmondani, vannak olyan települések, akik a tavalyi évben nem is éltek ezzel a lehetőséggel, így rengeteg kiosztatlan fa bent maradt a rendszerben. Kérem a Tisztelt Képviselő Urakat, hogy a szociális célú tűzifavásárláshoz kapcsolódó támogatás igényléséről dönteni szíveskedjenek.

Kérdezi, van-e további hozzászólás, javaslat a napirendi pontra vonatkozóan?

Kondics István alpolgármester:

Szeretné megtudni, a tavalyi évben hány m3 tűzifa támogatást kapott a település?

Szedlák Attila polgármester:

Litér a tavalyi év folyamán 6 m3 tűzifa támogatást kapott, melyet kiegészített szintén 6 m3 tűzifával saját forrásából, így minden kérelmezőt támogatni tudott az elmúlt év folyamán.

Amennyiben nincs több kérdés, észrevétel, úgy kéri, aki egyetért az alábbiakkal, kézfeltartással jelezze:

Litér Község Önkormányzatának Képviselő-testülete úgy határoz, hogy a helyi önkormányzatok szociális célú tűzifavásárlásához kapcsolódó kiegészítő támogatásokról szóló 57/2013. (X.4.) BM rendelet alapján pályázatot nyújt be a Belügyminisztériumhoz.

Litér Község Önkormányzata 52 m3 keménylombos tűzifára nyújtja be pályázati igényét, melyhez költségvetésében biztosítja a bruttó 104 000,- Ft +ÁFA önrészt.

A Képviselő-testület felhatalmazza a polgármestert az igénybejelentés benyújtására, és a saját forrás rendelkezésére állásáról szóló nyilatkozat megtételére.

*A képviselő-testület 7 igen szavazattal elfogadja.*

**Litér Község Önkormányzata Képviselő-testületének**

**155/2013.(X.10.) LKt. határozata**

Litér Község Önkormányzatának Képviselő-testülete úgy határozott, hogy a helyi önkormányzatok szociális célú tűzifavásárlásához kapcsolódó kiegészítő támogatásokról szóló 57/2013. (X.4.) BM rendelet alapján pályázatot nyújt be a Belügyminisztériumhoz.

Litér Község Önkormányzata 52 m3 keménylombos tűzifára nyújtja be pályázati igényét, melyhez költségvetésében biztosítja a bruttó 132.080,- Ft-os önrészt.

A Képviselő-testület felhatalmazza a polgármestert az igénybejelentés benyújtására, és a saját forrás rendelkezésére állásáról szóló nyilatkozat megtételére.

Felelős: Szedlák Attila polgármester

Határidő: 2013. október 11.

A Képviselő-testület több napirendi pontot nem tárgyal, a polgármester az ülést 14.10 órakor lezárta.

**Szedlák Attila sk. Bencze Éva sk.**

**polgármester jegyző**

**Jegyzőkönyv hitelesítők:**

**Varga Mihály sk. Kondics István sk.**

**képviselő alpolgármester**